*Melléklet a 133/2023. sz. Képv. test. határozathoz*

**HASZONBÉRLETI SZERZŐDÉS**

**I. számú módosítása**

mely létrejött egyrészről **Kiskőrös Város Önkormányzata** (székhely: 6200 Kiskőrös, Petőfi Sándor tér 1., statisztikai számjel: 15724784-8411-321-03, adószám: 15724784-2-03, törzskönyvi azonosító szám: 724782, képviseli: Domonyi László Mihály polgármester) mint haszonbérbe adó **(a továbbiakban: Haszonbérbe adó)**,

másrészről **Polereczkiné Rimár Andrea** őstermelők családi gazdaságában tevékenykedő őstermelő (lakóhely: ……….., született: ……………….., …………….., anyja neve: ……………., személyi szám: …………, adószám: …………………., ŐCSG nyilvántartási száma: …………………..) mint haszonbérbe vevő **(a továbbiakban: Haszonbérlő) (felek a továbbiakban együttesen: Szerződő Felek)** között alulírott napon és helyen, az alábbi feltételek mellett:

1. Szerződő Felek rögzítik, hogy felek a Képviselő-testület 117/2018. számú határozata alapján haszonbérleti szerződést kötöttek (a továbbiakban: alapszerződés) a Haszonbérbe adó kizárólagos tulajdonában lévő, üzleti vagyonát képező, Kiskőrös **971/9 hrsz-on** nyilvántartott, legelő és út művelési ágban lévő, 3 ha 7636 m2 nagyságú, 5.27 AK értékű terület legeltetés céljára történő bérbeadására. A haszonbérleti jogviszony 2023. október 31. napjával megszűnik.
2. Szerződő Felek az 1. pontban megnevezett haszonbérleti szerződést közös megegyezéssel, egyező akarattal meghatározott 5 éves időtartamra, 2023. november 01. napjától 2028. október 31. napjáig meghosszabbítják.
3. Szerződő Felek jelen szerződés 2. pontjában foglaltakra tekintettel rögzítik, hogy az alapszerződés 2. pontja helyébe az alábbi szövegrész lép:

*„2. Szerződő Felek megállapodnak abban, hogy a haszonbérlet meghatározott időtartamra* ***2023. november 01. napjától 2028. október 31.*** *napjáig áll fenn.”*

1. Szerződő Felek közös megegyezéssel, egyező akarattal a haszonbér éves mértékét 2023. november 01. napjától bruttó 220.000,-Ft-ban állapítják meg.
2. Szerződő Felek jelen szerződés 4. pontjában foglaltakra tekintettel rögzítik, hogy az alapszerződés 4. pontja helyébe az alábbi szövegrész lép:

*„4. Haszonbérlő kötelezettséget vállal arra, hogy a földhasználatért 2023. november 01. napjától bruttó 220.000,-Ft, azaz: Kettőszázhúszezer forint összegű haszonbért fizet, melyet egy összegben, minden év november 30. napjáig átutal a Haszonbérbe adó K&H Bank Zrt.-nél vezetett 10400621-00027753-00000008 számú számlájára.”*

1. Haszonbérlő nyilatkozik, hogy a mező- és erdőgazdasági földek forgalmáról szóló 2013. évi CXXII. törvény (a továbbiakban: Fftv.) 5. § 7. pontja alapján földművesnek minősül, valamint jelen haszonbérleti szerződés fennállásának időtartama alatt ezen státuszát fenntartja, folyamatosan mezőgazdasági tevékenységet folytat.
2. Haszonbérlő nyilatkozik, hogy az Fftv. 42. § (1) bekezdése alapján jelen szerződés fennállása alatt a föld használatát másnak nem engedi át, azt maga használja, és ennek során eleget tesz a földhasznosítási kötelezettségének.
3. Haszonbérlő nyilatkozik, hogy az Fftv. 42. § (3) bekezdése alapján nincs jogerősen megállapított és fennálló földhasználati díjtartozása.
4. Haszonbérlő kijelenti, hogy a szerződés tárgyát képező föld haszonbérbe vételével - a már birtokában lévő föld területnagyságának a beszámításával - nem haladja meg az Fftv. 16. §-ában foglalt 1200 hektár nagyságú birtokmaximumot.
5. Haszonbérlő kijelenti, hogy az Fftv. 46. § (1) bekezdés a) pontja alapján – helyben lakó volt haszonbérlő földműves - elő haszonbérleti jog illeti meg.
6. Szerződő Felek rögzítik, hogy az Fftv. 59. § (1) bekezdés a) pontja alapján a jelen szerződés tárgyát képező föld földhasználati jogosultságának az átengedéséhez nem kell a mezőgazdasági igazgatási szerv jóváhagyása.
7. Jelen módosítás az alapszerződés egyéb rendelkezéseit nem érinti.

Jelen haszonbérleti szerződést a Szerződő Felek elolvasás után, mint akaratukkal mindenben megegyezőt, 7 példányban, helybenhagyólag írták alá.

Kiskőrös, 2023. október ……..

Kiskőrös Város Önkormányzata,

mint Haszonbérbe adó képviseletében:

 Domonyi László Mihály Polereczkiné Rimár Andrea polgármester haszonbérlő

Ellenjegyzem:

 dr. Turán Csaba

 jegyző

Előttünk, mint tanúk előtt:

Név: Név:

Szig. sz.: Szig. sz.:

Lakcím: ...Lakcím:

 tanú tanú